IVAR  ALNÆS 


ETTSKRIVNING 
OG  SPROG 


UTGITT  AV  BYMÅLS*LAGET 


KRISTIANIA 
OLAF  NORLIS  FORLAG 
1919 


A/6^ 


Der  har  i  det  siste  år  været  skrevet  så  meget  om 
rettskrivningssaken  at  man  kunde  tro  den  for 
lenge  siden  var  utdebattert,  gjennemgått  så  grundig  i 
alle  enkeltheter  at  der  ikke  skulde  være  mere  å  tilføie. 
Men  det  kan  ikke  nektes:  man  har  ikke  på  lenge  sett 
svært  meget  av  saklig  behandling,  mens  der  har  været 
en  overflod  av  stemningsutbrudd  —  for  å  bruke  et  sær¬ 
deles  mildt  uttrykk.  Den  veiledning  som  det  store 
publikum  skulde  få  gjennem  sine  aviser,  er  således  blitt 
C  meget  skrøpelig;  mangen  gang  ser  det  også  ut  som  om 


de  som  deltar  i  presse-feiden,  selv  har  altfor  lite  kjenn¬ 
skap  til  rettskrivningsreformen,  dens  forutsetninger  og 
dens  virkninger.  Jeg  har  ikke  sett  at  nogen  av  de 
mange  angripere  har  tatt  sig  fore  å  gjennemgå  den 
kortfattede  veiledning  som  komiteen  utgav  ifjor  sommer; 
~  den  kunde  visst  dannet  et  brukelig  grunnlag  for  diskus- 
*  sjonen.  Innstillingen  fra  lærebokforfatternes  komite  har 
jeg  —  bortsett  fra  de  sedvanlige  forlags-notiser  som  bla¬ 
dene  har  inntatt  —  sett  referert  i  bare  én  av  de  aviser 
jeg  har  lest.  Jeg  skulde  derfor  tro  at  en  kort  rede¬ 
gjørelse  kunde  gjøre  nogen  nytte,  kanskje  opklare  en¬ 
kelte  misforståelser,  kanskje  endog  gi  en  del  av  leserne 
en  liten  hjelp  til  å  revidere  et  skjevt  syn  på  reformen, 
t-  et  syn  som  skyldes  den  sterke  og  ensidige  agitasjon 
i  pressen. 

Gjennem  de  senere  års  arbeide  mot  mere  norskhet, 
mere  hjemlighet  og  naturlighet  i  vårt  sprog,  det  talte 
som  det  skrevne,  går  der  en  tydelig  og  ubrutt  utvik- 

lingslinje.  I  1887  blev  det  ved  en  rundskrivelse  fra 
Kirkedepartementet  slått  fast  at  det  muntlige  sprog  i 
skolen  skulde  bygges  på  norsk  tale,  ikke  på  den 
danske  skrift;  dagligtalen,  talesproget,  seiret  over  den 
knotende  bok-uttale  som  i  så  altfor  lang  tid  var  normen 
for  høitidssproget  i  skole  og  i  kirke,  hos  prester  som 
hos  skolemestere.  Ti  år  senere  blev  det  foreslått  at 
norsk  tale  skulde  legges  til  grunn  for  skriftsproget  (et 
forslag  fra  Aars,  Hofgaard  og  Moltke  Moe);  saken  vant 
ikke  frem  da,  men  i  1907  blev  prinsippet  gjennemført  i 
den  offisielle  rettskrivning.  Man  innførte  den  landsgyl- 
dige  tales  form  som  norm  for  skriften :  tak ,  bite,  0.  s.  v., 
og  man  slo  også  fast  de  hjemlige  bøiningsformer  som 
de  gyldige  og  rette  (hester,  stokker,  sydde,  sydd,  kastet) 
istedenfor  de  danske  (heste,  syede,  o.  s.  v). 

Alt  i  1908  kom  der  fra  skolehold  forslag  om  at  av 
hensyn  til  den  skoleungdom  som  leser  og  skriver  riks¬ 
mål  og  landsmål,  skulde  der  fastsettes  en  felles  rett¬ 
skrivning  for  begge  mål;  i  1909  offentliggjorde  over¬ 
lærer  Schiøtt,  dr.  A.  B.  Larsen  og  rektor  Eitrem  et 
motivert  forslag.  Dette  stemmer  i  en  rekke  vesentlige 
punkter  med  det  som  er  vedtatt  nu:  tenke,  sette,  stokk, 
gull,  mann  (men  kveld,  land).  —  I  1912  nedsatte  Riks- 
maalsforbundet  en  komite  til  å  behandle  spørsmålet;  i 
denne  komite’s  utredning  finner  vi  i  alt  vesentlig  de 
samme  trekk  som  i  forslaget  av  1909  (komiteen  tok  dog 
ikke  noget  avgjort  standpunkt  likeoverfor  ord  av  typen: 
land,  kveld,  hvor  den  stumme  d  er  historisk  berettiget; 
jeg  nevner  atter  disse  enkeltheter,  fordi  de  har  spilt  en 
så  sterk  rolle  nu  under  drøftelsen  i  pressen)*).  —  Når 

*)  Siden  det  ovenstående  blev  skrevet,  er  jeg  blitt  gjort  opmerksom 
på  oplysninger  om  sakens  historie  som  ter  ha  ikke  liten  interesse 
nettop  nu,  og  som  jeg  derfor  tilfeier: 

I  1910  var  der  tale  om  å  nedsette  en  komite  til  å  behandle 

interesserte  riksmålsmenn  den  gang  foreslo  en  skrive¬ 
måte  som  på  så  mange  punkter  stemte  med  landsmålets, 
var  det  naturligvis  ikke  landsmåls-trældom;  det  blev 
ikke  gjort  for  å  gå  landsmålets  ærender,  men  for  å 
styrke  riksmålet  i  konkurransen,  ved  å  skaffe  det  en 
bedre  skriftform.  Det  lar  sig  jo  ikke  nekte  at  landsmåls- 
rettskrivningen  i  mange  henseender  hadde  store  fortrin 
for  den  eldre  riksmåls-skriftform. 

Komiteens  utredning  tok  også  op  til  drøftelse  det 
spørsmål  som  nu  er  så  aktuelt:  hvorvidt  tvelydene  og 
hunkjønnsformen  kan  og  bør  få  plass  innenfor  det  aner¬ 
kjente  riksmåls  ramme;  og  dens  betraktninger  går  tem¬ 
melig  nøiaktig  i  samme  retning  som  den  der  nu  er  an¬ 
vist  gjennem  de  valgfrie  former  (hauk,  kleiv,  kleiva, 
geita). 

I  1913  tok  Kirkedepartementet  —  statsråd  Bryg- 
gesaa  —  saken  op;  efter  forslag  fra  Under visnings- 
rådet  nedsatte  departementet  en  komite,  med  professor 
Torp  som  formann,  til  å  utrede  spørsmålet  om  en  felles 
skriftform  for  riksmål  og  landsmål.  Da  prof.  Torp  døde 


spørsmålet  om  en  felles  skriftform  for  riksmål  og  landsmål ;  regje¬ 
ringen  (Konows;  Qvigstad  var  kirkestatsråd)  mente  imidlertid  at 
saken  kunde  utstå,  særlig  av  budgettmessige  hensyn.  Senere  foreslo 
B  r  a  1 1  i  e’s  regjering  (kirkestatsråd:  Liljedahl)  nedsatt  en  komité 
med  ikke  for  snevert  mandat,  —  det  gjaldt  ikke  bare  de  ord 
som  lyder  likt  i  riksmål  og  landsmål.  Bratlie’s  regjering  gik  av  i 
begynnelsen  av  1913  og  blev  avløst  av  Gunnar  Knudsens.  Under 
behandlingen  i  Stortinget  fikk  forslaget  støtte  fra  riksmålsinteres- 
serte  menn  av  alle  partier  (f.  eks.  høiremannen  Johnsson,  social- 
istene  Ribsskog  og  Bonnevie).  Blandt  dem  som  talte  imot  for¬ 
slaget,  var  Ameln  og  Trædal  —  ut  fra  høist  forskjellige  syns¬ 
punkter.  Under  debatten  blev  det  fremhevet  at  her  var  der  tale 
om  noget  mere  enn  en  rettskrivningsreform;  flere  talere  be¬ 
handlet  så  aktuelle  emner  som  hunkjønnsbøiningen  og  fortids- 
formen  på-  a. 

i  1916,  blev  komiteen  fornyet,  og  da  kom  bl.  a.  prof. 
Hægstad  inn.  Løvland  hadde  da  javløst  Bryggesaa 
som  kirkestatsråd. 

Den  oprindelige  komite  hadde  ikke  fått  ferdig  no- 
gen  samlet  fremstilling,  men  flere  avsnitt  var  dog  ut¬ 
arbeidet;  ut  fra  mitt  kjennskap  til  komiteens  drøftelser 
må  jeg  hevde  at  dens  arbeide  stort  sett  gikk  i  samme 
retning  som  det  forslag  som  blev  fremsatt  i  1917,  selv 
om  den  første  komite  kanskje  vilde  ha  formet  sitt  frem- 
legg  med  noget  mindre  skarphet  og  muligvis  ikke 
vilde  ha  gått  fullt  så  langt  som  den  senere  komite. 
Det  er  derfor  helt  misvisende  når  bladene  med  for¬ 
kjærlighet  setter  rettskrivningsforslaget  i  forbindelse 
med  navnene  Hægstad  og  Løvland.  Forslaget  av  1917 
bygger,  som  jeg  har  vist  ovenfor,  på  overveielser  fra 
flere  år  tilbake,  overveielser  foretatt  av  riksmålsinteres- 
serte  men  som  ut  fra  sitt  syn  har  søkt  å  gi  et  bidrag 
til  løsningen  av  et  vanskelig  problem  som  vi  ikke  kom¬ 
mer  forbi,  et  problem  som  alle  tenkende  mennesker 
bør  se  i  øinene  jo  før  jo  heller. 


Man  skulde  tro  at  den  rent  ortografiske  del  av  rett¬ 
skrivningsreformen  skulde  kunne  aksepteres  også  av 
dem  som  ikke  i  ett  og  alt  var  fornøid  med  den;  og 
der  har  til  dels  hevet  sig  røster  for  et  slikt  standpunkt. 
Ingen  kan  tenke  sig  muligheten  av  en  rettskrivnings¬ 
reform  som  alle  var  enige  om,  og  man  kunde  vente  at 
angriperne  samlet  sin  styrke  mot  den  sprog-reforme- 
rende  del  av  komiteens  forslag.  Men  efterhånden  som 
avisartiklene  har  rullet  frem,  har  innsenderne  (og  til  dels 
avisredaksjonene)  mere  og  mere  kastet  sig  over  det 
som  kunde  utnyttes  i  agitasjonen  mot  dette  såkalte 

„målmanns- fremstøt".  Og  nu  hai*  de  sterkeste  og  mest 
fordømmende  uttrykk  været  brukt  mot  dem  som  har 
ansvaret  for  forslaget;  det  skulde  dog  synes  overflødig 
å  bruke  sprogets  sterkeste  ord  som  „  vanvidd"  og  lig¬ 
nende  når  det  gjelder  en  stum  d  i  ord  som  land, 
eller  valget  mellem  e  og  æ.  Burde  man  ikke  spare 
storslegga  (eller  Tors  hammer)  til  større  og  tyngre  ting? 
Det  er  ikke  underlig  at  det  store  publikum  blir  op- 
skaket  under  en  så  iherdig  behandling;  stemningen  er 
blitt  panikk-artet  og  ganske  urimelig  opjaget. 

Man  leser  og  hører  så  meget  om  de  enkeltheter 
som  irriterer  de  forskjellige  motstandere  av  reformen; 
men  den  veldige  forenkling  på  mange  punkter,  den 
ubestridelige  lettelse  som  den  nye  rettskrivning 
byr  på,  derom  hører  man  sjelden  eller  aldri  et  ord: 
gjennemførelsen  av  dobbeltkonsonant  istedenfor  den 
eldre  skriftforms  sterkt  haltende  lydbetegnelse  (man 
skrev  efter  de  gamle  regler:  mat,  glat  —  flatt,  søtt; 
blit,  ståt  —  brutt,  møtt;  gråt,  adj.,  ved  siden  av  grått, 
verbum),—  den  inngripende  forenkling  i  bruken  av  e  og  æ, 
gt  og  kt,  o.  s.  v.  Man  skriver  vidt  og  bredt  om  den 
stumme  d  i  land,  hund  o.  s.  v.,  som  om  der  ikke  fantes 
andre  stumme  d’er  (i  jord,  gård  f.  eks.,  hvor  den  er  like 
historisk  berettiget  og  i  den  gangbare  riksmålsuttale 
like  stum).  Det  er  nu  blitt  så  påtrengende  nødvendig, 
efter  manges  mening,  å  skrive  lydrett  lann,  hunn 
o.  s.  v.  og  altså  „Englann“,  „Hollann“;  men  jeg  har 
ikke  sett  antydet  hvorledes  man  skal  skrive  f.  eks.  pre¬ 
sens  part.  som  gående,  kommende  eller  tallordene 
syvende,  tiende.  —  Det  blir  en  skjønnssak  hvad  man  bør 
beholde  og  hvad  man  kan  endre;  til  en  helt  lydrett 
skriftform  kommer  vi  i  alle  fall  ikke  med  det  første. 

Både  når  det  gjelder  det  rent  ortografiske,  og  når 
der  er  tale  om  selve  sprogutviklingen,  er  det  et  lett  og 

greit  standpunkt  å  holde  fast  ved  fordringen  status  quo, 
ingen  forandring  i  det  bestående.  Man  fristes  under¬ 
tiden  til  å  citere  de  gamle  traktaters  „til  evig  tid".  Men 
dette  uttrykk  passer  om  mulig  enda  dårligere  enn  det 
gjorde  i  hine  traktaters  tid;  det  er  nemlig  så  at  det  be¬ 
stående  som  mange  nu  forsvarer  med  nebb  og  klør, 
det  treffer  til  å  være  nettop  det  samme  som  de  selv  be¬ 
spottet  for  ti  år  siden.  Det  som  nu  roses  som  en  tids¬ 
messig  og  hell-bringende  reform,  det  blev  den  gang 
karakterisert  ved  uttrykket  „barnekorstog“.  Det  er  i 
grunnen  underlig  at  ikke  en  så  bestikkende  glose  er  tatt 
i  bruk  igjen. 

Det  er  et  greit  standpunkt;  men  kanskje  litt  for  lett. 
De  som  hevder  det,  henviser  til  sin  sprogfølelse,  som 
gjør  oprør  mot  det  nye;  det  har  de  rett  til  selvfølgelig. 
Sprogfølelsen  må  bl.  a.  være  konservativ;  det  er  en 
av  dens  funksjoner,  men  det  er  ikke  under  alle  forhold 

—  og  slett  ikke  under  våre  —  så  avgjort  at  bevarelsen 
av  det  bestående  er  det  viktigste  formål,  enn  sie  det 
eneste.  Det  hender  jo  også  i  politiske  forhold,  som  be¬ 
kjent,  at  en  fredelig  og  behersket  revolusjon  er  det  rik¬ 
tige,  ja  det  eneste  riktige. 

Standpunktet  status  quo  hevdes  av  nogen  enkelte; 
de  mener  det  virkelig,  de  sier  det  også;  det  er  i  alle 
fall  ærlig  tale.  Men  mange  av  dem  som  nu  —  og  før 

—  har  kjempet  mot  alt  nytt,  mot  enhver  endring  i  det 
bestående,  de  har  ikke  alltid  stillet  sig  så  helt  avvisende 
likeoverfor  ethvert  sproglig  krav  ut  fra  nasjonalt  syns¬ 
punkt.  For  nogen  tid  siden  var  der  stadig  tale  om  at 
riksmålet  skulde  „overrisles"  med  friske  tilsig  fra  folke¬ 
målene.  De  som  da  skrev  om  sproglige  ting,  syntes  å 
være  enige  om  at  riksmålet  bør  og  skal  utvikles  i  norsk 
retning.  Men  så  snart  der  er  tale  om  hvorledes  denne 
„overrisling"  skal  utføres,  er  det  slutt  med  enigheten; 

nogen  vil  bruke  en  brandsprøite,  andre  vil  nøie  sig  med 
en  barne-skje. 

Man  hører  ikke  så  sjelden  den  tanke  uttalt  at  norsk 
burde  kunne  være  like  så  uforanderlig  —  ortografisk  og 
rent  sproglig  sett  —  som  andre  sprog;  man  nevner  da 
mest  fransk  og  engelsk  som  mønster  på  fasthet  og  ufor¬ 
anderlighet.  —  Om  nu  den  uforanderlige  ortografi  i  disse 
sprog  er  så  helt  ideell,  derom  er  der  dog  delte  menin¬ 
ger;  blandt  dem  som  har  arbeidet  for  å  få  i  stand  en 
forenkling  i  den  forferdelige  og  tidsspillende  engelske 
ortografi,  finner  man  bl.  a.  videnskapsmenn  med  de  aller 
beste  navn.  Hvad  den  sproglige  fasthet  angår,  så  er  det  en 
ting  som  vi  har  grunn  til  å  misunne  disse  store  nasjo¬ 
ner.  Men  det  bør  heller  ikke  glemmes  at  denne  sprog¬ 
lige  fasthet  i  fransk  og  i  engelsk  rikssprog  er  resultatet 
av  en  utvikling  som  delvis  ligger  langt  tilbake  i  tiden. 
Meget  av  det  som  er  fullbyrdet  og  ferdig  i  fransk  og 
engelsk,  det  må  vi  slite  med  ennu,  visstnok  i  lengere 
tid  fremover. 

Norsk  riksmål  star  i  en  særstilling,  det  nytter  ikke 
å  nekte  det.  Her  er  et  problem  å  løse;  den  som  ikke 
erkjenner  det,  eller  som  ikke  øiner  no get  problem, 
han  har  ingen  rett  til  å  føre  det  store  ord. 

Norsk  riksmål  i  den  gangbare  form  er  et  godt  og 
brukelig  sprog,  smidig  og  bøielig,  ikke  minst  fordi  det 
har  utviklet  sig  under  tilsig  fra  så  mange  kanter,  og 
ikke  minst  fordi  det  har  været  —  og  er  —  scenen  for 
brytninger  mellem  det  hjemlige  og  det  fremmede,  mel- 
lem  gammelt  og  nytt. 

Det  er  et  godt  sprog.  Men  kan  det  ikke  bli 
enda  bedre?  I  grunnen  synes  der  å  være  enighet  om 
det,  således  som  jeg  har  antydet  ovenfor. 

Det  er  norsk  (det  vet  alle  som  vil  og  kan  se,  og 
som  forstår  hvad  det  her  gjelder).  Men  kan  det  bli 

mere  norsk?  Det  forekommer  mig  at  alle  som  paa 
nogen  måte  er  meningsberettiget,  innrømmer  det.  Alle 
som  skriver  om  sprogspørsmålene,  sier  jo  at  det  kan 
og  skal  fornorskes  („opnorskes“,  sier  en  høit  æret 
forfatter.  Jeg  kan  ikke  riktig  forsone  mig  med  uttryk¬ 
ket;  det  minner  så  altfor  sterkt  om  „oppusse“  og  „op- 
fernissere",  —  det  inneholder  med  andre  ord  en  sterkere 
innrømmelse  av  riksmålets  mangler  enn  jeg  kan  være 
med  på).  —  Det  vi  er  uenige  om,  er  altså  måten  hvorpå 
fornorskingen  bør  foregå,  og  kanskje  især  det  tempo 
som  bør  brukes.  Men  er  vi  enige  om  det  vesentlige, 
måtte  det  også  kunne  gå  an  å  finne  en  vei  til  torståelse 
når  det  gjelder  det  mindre  vesentlige,  —  uten  altfor 
sterk  forkjetring  fra  nogen  av  sidene.  Til  tross  for  alt 
det  vi  har  sett  av  misforståelser,  av  ukyndighet,  av 
manglende  vilje  til  å  skjønne  motpartens  syn  og  hen- 
sikter,  våger  jeg  allikevel  å  håbe  på  bedre  tider,  på  en 
større  forståelse  og  på  mere  av  god  vilje  når  det  gjelder 
disse  vanskelige  spørsmål.  Norsk  riksmål  har  nu  i  mere 
enn  et  halvt  århundre  vist  sig  å  være  i  høieste  grad 
elastisk  og  utviklingsdyktig,  langt  mere  enn  nogen  hadde 
trodd  —  i  ordforråd,  i  bøininger,  i  setningsbygning,  i 
hele  sprogtonen.  Der  er  ikke  tvil  om  at  det  vil  fort¬ 
sette  sin  utvikling  i  samme  retning  som  før,  til  glede 
for  alle  venner  av  norsk  sprog. 

H- 


Det  er  ikke  nogen  ny  erfaring  at  enhver  bevisst 
forskyvning  i  norsk  retning  blir  utskreket  som  vandal¬ 
isme,  forsimpling,  forråelse.  Det  samme  rop,  delvis  i 
de  samme  uttrykk,  kan  vi  finne  gjentatt  helt  fra  Werge- 
lands  tid;  vi  hørte  det  samme  da  Asbjørnsen  og  Moe 
utgav  sine  eventyr;  man  hadde  i  sin  tid  sterke  innven- 

dinger  mot  Bjørnsons  sprog.  Nu  om  dagen  betegnes 
det  nye  som  „vikamaal";  med  det  navn  mener  enkelte  å 
kunne  stemple  alt  virkelig  aktivt  sprogarbeide.  Natur¬ 
ligvis  er  det  mange  som  vet  bedre;  den  som  har  bare 
et  elementært  kjennskap  til  norske  sprogforhold  i  by  og 
bygd,  vil  vite  at  de  sprogeiendommeligheter  som  blir 
utskjelt  som  lavt  pøbelsprog,  de  tilhører  —  med  få  og 
små  undtagelser  —  den  overveiende  del  av  det  norske 
folk.  Bydialekten  i  Kristiania  (ikke  bare  Vika)  og  den 
nærmeste  omegn  har  en  hel  del  egenheter  som  ingen 
har  tenkt  på  å  ophøie  til  gangbar  norsk;  ingen  har  fore¬ 
slått  flertallsformen  „gutta",  „arma"  som  norsk  normal- 
bøining.  Men  denne  samme  bydialekt  har  bevart  en 
rekke  klare  og  tydelige  trekk  fra  det  mål  som  i  all 
historisk  tid  har  hatt  hjemme  i  Norge.  Det  er  det 
fellesnorske  sprogstoff  som  har  den  skjebne  å  bli 
karakterisert  på  denne  måte. 

Et  annet  slagord  illustrerer  på  den  tydeligste  måte 
hvor  løst  den  er  fundert,  den  energiske  agitasjon  mot 
enhver  sprogfornyelse:  „Ja  men  det  er  jo  landsmål!" 
sier  enkelte  mennesker  forferdet  om  snart  den  ene,  snart 
den  annen  sproglige  korrektur.  Tilsammen  beviser  jo 
de  to  slag-ord  og  sleng-ord  „vikamål“  og  „landsmål“ 
nettop  hvad  jeg  har  nevnt,  at  det  er  det  fellesnorske, 
det  landsgyldige,  sprogstoff  som  vi  her  har  med  å 
gjøre.  Hvad  man  enn  kan  ha  å  innvende  mot  lands¬ 
målet,  så  skal  man  i  alle  fall  ikke  beskylde  det  for  å  ha 
tatt  noget  særlig  sterkt  hensyn  til  Kristiania  (og  Rome¬ 
rike).  Men  når  nu  jevnt  østlandsk  fremviser  så  vidt 
store  overensstem meiser  med  det  konservative  lands¬ 
mål,  som  representerer  helt  andre  landsdeler,  så  viser 
jo  dette  aller  best  hvor  almengyldige  de  sprogeien¬ 
dommeligheter  er  som  de  har  felles. 

At  der  er  kretser  som  står  mer  eller  mindre  uten- 

for  de  sprogforhold  som  faktisk  består  i  Norge,  lar  sig 
ikke  nekte.  Der  finnes  folk  som  ved  forskjellig  slags 
isolering  har  opnådd  å  undgå  sågodtsom  enhver  berø¬ 
ring  med  folkelig  sprog  i  sitt  eget  land.  Der  finnes 
også  folk  som  er  stolte  av  at  de  praktisk  talt  mangler 
kjennskap  til  ethvert  folkelig  idiom.  Det  forekommer 
mig  at  dette  er  lite  å  rose  sig  av.  Det  er  bare  under¬ 
lig  at  det  har  lykkes  en  del  mennesker  å  leve  sproglig 
sett  som  øboere  midt  i  det  norske  sprog-samfund. 

De  som  protesterer  sterkest,  gjør  den  samme  feil 
som  så  mange  målmenn:  de  legger  hovedvekten  på  hvad 
der  passer  for  dem  og  deres  egne,  tenker  først  og  fremst 
på  sin  egen  målgrend,  sist  og  minst  på  det  samlede 
samfund,  på  landet.  Det  er  en  landssak  det  her  gjel¬ 
der;  der  kreves  mest  av  alt  samling  og  forening,  —  og 
delvis  forsagelse.  Det  sier  sig  selv  at  mange  må  opgi 
noget  av  sitt  eget  til  fordel  for  det  hele,  skal  vi  ha  håb 
om  å  nå  til  en  lykkelig  samling.  En  sørlending  må 
opgi  å  få  former  som  rybe,  skrige  o.  s.  v.  anerkjent 
som  fellesnorsk;  for  en  mann  fra  Østfold,  f.  eks.,  gjelder 
det  samme  med  forskjellige  eiendommeligheter  i  hans 
mål  („mør,  stør,"  for:  maur,  staur),  og  slik  er  det  med  så 
mange  andre  ting.  Den  sterke  og  faste,  gangbare  riks- 
målsform  vil  også  komme  til  å  opgi  noget  av  det  som 
mange  for  tiden  regner  for  uundværlig;  men  den  vil 
motta  så  meget  mere  og  så  meget  mere  verdifullt  enn 
det  som  blir  borte.  Den  vil  beholde  alt  det  som  nu 
gir  den  så  veldige  fortrin:  ledigheten  og  lettheten,  det 
rikt  nyanserte  ordforråd,  den  smidige  og  rikt  utviklede 
setningsform;  og  den  vil  ved  en  utvikling  i  norsk  ret¬ 
ning  opnå  å  få  sikrere  rot  i  norsk  sprogsans  enn  den  ^ 
allerede  har,  bli  ennu  rikere  enn  den  er.  Fremfor  alt: 
den  vil  bli  mere  hjemlig  for  mange  som  ikke  fø¬ 
ler  sig  helt  paa  sin  egen  jord  i  det  riksmål  som 

hittil  har  været  det  anerkjente,  det  sedvane-festede.  — 
Hvis  jeg  mente  at  denne  utvikling  av  riksmålet  med 
nødvendighet  måtte  føre  til  slarv  og  omtrentlighet,  til 
senkning  av  sprogets  nivå,  vilde  jeg  ikke  tilråde  å  gjøre 
forsøket;  heller  ikke  hvis  det  skulde  munne  ut  i  et  kaos. 
Men  jeg  tror  man  kan  undgå  disse  farer,  hvis  alle  gode 
krefter  hjelper  til. 


La  oss  ta  for  oss  en  enkelt  side  av  det  sprog- 
arbeide  som  efter  min  og  mange  andres  mening  ligger 
foran  oss  og,  som  vi  ikke  kan  komme  forbi;  det  kan 
være  praktisk  å  ta  et  hovedemne  som  hunkjønnsformen 
på  -a,  som  kanskje  mere  enn  noget  annet  har  været 
fremme  under  drøftelsen  i  pressen.  For  å  skjønne  hvor¬ 
ledes  dette  spørsmål  i  det  hele  kunde  opstå,  må  vi  gå 
tilbake  til  den  tid  da  de  sær-norske  ord  begynte  å  få 
plass  i  det  skrevne  sprog.  Ord  som  hei,  li,  rype,  jente 
o.  s.  v.  blev  i  sin  tid  behandlet  som  norvagismer  i 
det  danske  skriftsprog,  og  fikk  dansk  bøining:  heien, 
lien  o.  s.  v.,  skjønt  talesproget  i  byene  hadde  en  like 
så  sikker  hunkjønnsform  den  gang  som  nu.  Som  for¬ 
holdene  var  da,  var  dette  kanskje  ikke  til  å  undgå; 
men  hadde  de  nye  og  særpregede  ord  alt  fra  først  av 
fått  borgerrett  uten  forklædning,  i  sin  hjemlige  skikkelse, 
hadde  det  været  en  stor  vinning  for  den  senere  sprog- 
utvikling.  Vi  kom  inn  i  et  uheldig  spor;  det  viser  sig 
nu  da  det  nasjonale  sprog-instinkt  har  fått  mere  makt 
enn  den  gang.  For  det  overveiende  flertal  av  det 
norske  folk  er  der  noget  fjernt  og  u-hjemlig  ved  ord¬ 
former  som  „skreppen",  „kråken",„løipen",  „felen",  „fillen“, 
Jenten"  o.  s.  v.  Bjørnson  skrev  „felen  til  far,  huldra 
i  huset"  (Wergeland  brukte  formen  huldra  alt  i  Stella- 
diktene);  men  på  såkalt  „korrekt"  riksmål  skal  det  vel 


enda  hete  „huidren"?  For  de  fleste  nordmenn  er  der 
noget  fremmed  og  fjernt  ved  slike  ordformer;  vi  synes 
ordene  spriker,  de  harmonerer  ikke  med  den  norske 
sprogform  som  vi  alle  ellers  bruker.  —  Og  hvilken  vir¬ 
kelig  grunn,  hvilket  fornuftig  hensyn  skulde  tvinge  oss 
til  å  sie  og  skrive  „kråken"  eller  „fokken",  når  disse 
ord  er  innforlivet  i  vår  sprogbevissthet  i  den  norske 
form  (kråka,  fokka)?  Ikke  hensynet  til  dansk;  det 
erkjenner  nu  alle  (kråke  heter  dessuten  „krage"  på 
dansk).  Ikke  hensynet  til  den  gangbare  skrift;  for  den 
har  vi  jo  vist  at  vi  rår  over  selv.  —  Her  taler  man  i 
sterke  uttrykk  om  tvang,  når  det  blir  foreslått  å  løse 
litt  på  det  snørende  korsett  som  den  „korrekte"  skrift¬ 
form  så  lenge  har  været  for  norsk  riksmål.  Dette  gjel¬ 
der  kanskje  aller  mest  i  spørsmålet  om  hunkjønnsformen; 
på  andre  punkter  har  friheten  været  noget  større;  en 
diftong  i  et  og  annet  ord  har  dog  kunnet  vise  sig  uten 
å  bli  helt  umulig  i  det  gode  selskap;  det  samme  gjelder 
andre  norske  særegenheter  når  de  optrådte  forsiktig  og 
innen  visse  meget  snevre  grenser. 

Når  rettskrivningsforslaget  1917  gjorde  ganske  store 
innrømmelser  i  denne  retning,  var  det  ikke  noget  helt 
nytt  og  uforberedt.  Man  innvender  ofte:  „Det  er  for¬ 
fatterne  som  skal  utvikle  sproget  og  føre  det  videre 
frem  i  den  rette  bane".  Ja,  det  kan  være  sant  nok; 
men  forfatterne  har  jo  også  stadig  brukt  sin  frihet,  og 
for  en  ikke  liten  del  nettop  i  den  samme  retning  som 
anvises  ved  en  rekke  av  de  valgfrie  former.  Werge- 
land  skriver  „leirfivel"  tidlig  i  30-aarene,  saa  den  form 
er  da  vel  ganske  grundig  forberedt;  Ibsen  brukte  for 
mere  enn  halvhundre  år  siden  former  som  „sakne", 
„flyge";  at  de  nu  godkjennes  som  valgfrie  sidefor¬ 
mer,  er  vel  i  grunnen  ikke  så  overhendig  radikalt? 

Det  er  ikke  riktig  her  å  tale  om  en  ny  tvang; 

snarere  kan  man  kalle  det  en  gammel  frihet,  som  der 
nu  åpnes  en  lempeligere  adgang  til  å  bruke.  Det  er 
gamle  rettigheter  som  nu  er  blitt  anerkjent  og  formelt 
legalisert. 

En  innvending  må  sies  å  ha  en  viss  vekt:  talesproget 
må  gå  foran,  og  skriftformen  komme  forsiktig  efter. 
Det  er  sant,  i  regelen.  Men  talesproget  har  jo  gått 
foran;  det  er  talesprogsformer  med  eldgammel  rett  som 
nu  krever  sin  plass  i  det  anerkjente  sprog.  —  I  regelen 
er  forholdet  det,  at  talesproget  går  foran;  men  vi  be¬ 
høver  ikke  å  lete  lenge  efter  eksempler  på  at  der  har 
været  en  vekselvirkning  mellem  tale  og  skrift;  ofte  har 
skriften  gått  foran,  --  man  har  skrevet  skog,  lage 
o.  s.  v.  på  norsk  lenge  før  disse  former  var  gjennem- 
ført  i  den  gangbare  riksmåls-tale.  Det  var  også  en  gan¬ 
ske  inngripende'  retouche  talesproget  fikk  gjennem  rett- 
skrivnings-endringen  i  1907.  Det  er  lett  å  finne  eksem¬ 
pler  på  dette. 


De  valgfrie  former  er  det  som  har  fremkalt  den 
sterkeste  motstand,  som  ventelig  var.  Der  kan  natur¬ 
ligvis  være  meget  å  sie  både  for  og  imot  en  så  vidt 
sterk  valgfrihet;  den  kan  være  en  styrke,  den  kan  også 
tenkes  å  bli  en  svakhet.  Det  kommer  alt  an  på  hvorledes 
denne  frihet  settes  ut  i  livet.  Når  det  gjelder  voksne 
menneskers  frihet  til  å  velge,  er  jo  saken  forholdsvis 
klar;  de  har  hatt  den  for  lenge  siden,  så  sant  de  var 
ubundne  av  autorisasjon  og  lignende.  Der  velges  i 
virkeligheten  til  enhver  tid,  i  hver  avis;  det  ene  store 
konservative  Kristiania-blad  skriver  hø  i,  det  annet  hø, 
og  f.  eks.  landbruks-spalten  i  de  forskjellige  aviser  kan 
fremvise  en  rik  veksling  mellem  mere  og  mindre  radi¬ 
kale,  ny-norske  former. 

Mange  har  ment,  at  skulde  man  først  anvende  de 
valgfrie  former,  måtte  man  bruke  dem  alle,  således  som 
det  blev  gjort  i  en  sprogprøve  i  komiteens  innstilling 
(til  belysning  av  hvor  langt  valgfriheten  kunde  føres). 
Naturligvis  er  en  slik  opfatning  uriktig;  var  den  riktig, 
var  der  jo  ingen  valgfrie  former,  —  da  kunde  man 
sie  at  der  var  to  sprogformer  å  velge  mellem,  og 
det  er  noget  helt  annet.  Å  lage  en  ny  sprogform  er 
dog  ikke  en  så  enkel  sak.  Komiteens  innstilling,  slik 
som  den  blev  fremlagt,  søker  å  trekke  op  en  utvik¬ 
lingslinje,  stake  op  en  vei  for  sprogets  videre  frem¬ 
marsj;  slik  opfatter  jeg  den. 

De  valgfrie  formers  skjebne  i  skolen  er  ganske 
naturlig  det  som  volder  størst  bekymring,  og  selvføl¬ 
gelig  med  god  grunn.  Der  er  meget  som  kan  gjøre 
en  uviss  og  tvilende;  i  mitt  særvotum  til  komiteens  inn¬ 
stilling  har  jeg  også  gitt  uttrykk  for  sterke  betenkelig¬ 
heter  og  megen  uro  for  hvorledes  det  vil  gå  i  skolen. 
I  det  år  som  er  gått  siden  komiteforslaget  blev  ut¬ 
arbeidet,  er  jeg  dog  blitt  noget  tryggere  enn  jeg  var, 
ikke  fordi  mitt  syn  på  selve  saken  er  endret,  men 
fordi  jeg  i  den  tid  som  siden  er  gått,  har  fått  et  sikrere 
inntrykk  av  hvorledes  det  hele  vil  virke  i  skolen  hvis 
man  går  frem  med  sindighet  og  med  god  vilje  fra  alle 
kanter. 

Hvorledes  skal  valgfriheten  i  skolen  utøves?  har 
man  spurt;  er  det  vedkommende  skolestyre,  er  det 
skolen,  er  det  læreren,  er  det  barnet  selv  som  skal 
velge?  Jeg  skal  forsøke  å  gi  svar  på  disse  spørsmål 
så  godt  det  lar  sig  gjøre. 

Når  der  blev  valgfrihet,  var  det  på  forhånd  over¬ 
veiende  sannsynlig  at  valget  vilde  falle  høist  forskjellig 
ut  på  de  forskjellige  steder.  Mange  bygder,  visstnok 
især  på  Oplandet,  har  besluttet  å  innføre  de  valgfrie 

former  i  så  stor  utstrekning  som  mulig,  og  så  vidt  jeg 
kan  skjønne,  vil  riksmål  (i  en  forholdsvis  radikal  form) 
komme  til  å  bli  en  farlig  konkurrent  for  landsmålet 
både  på  Østlandet  og  i  en  stor  del  av  landet  nordenfor 
Dovre.  Hvilke  følger  dette  vil  få  for  vår  sprogutvi  kling 
i  det  hele,  kunde  det  være  fristende  å  gå  nærmere  inn 
på;  men  det  ligger  utenfor  mitt  emne  her. 

Andre  steder,  især  i  byene,  vil  der  ganske  naturlig 
komme  krav  på  forsiktighet  og  begrensning.  Der  vil 
visstnok  også  bli  forlangt  ensartethet  så  langt  som  det 
går  an,  og  så  vidt  jeg  kan  skjønne,  blir  det  da  fornem¬ 
melig  skolen  som  må  velge.  Men  skolen  blir  i  alt 
vesentlig  henvist  til  å  søke  overensstemmelse  med  de 
lærebøker  som  brukes.  Og  her  mener  jeg  vi  har  et 

►  utgangspunkt  når  det  gjelder  å  få  et  nogenlunde  på¬ 
litelig  inntrykk  av  hvorledes  reformen  vil  komme  til  å 
virke  i  skolen. 

*  Lærebokforfatterne  har  nemlig  valgt  en  komite  til 

å  utarbeide  et  forslag  til  overenskomst  om  bruken  av 
de  valgfrie  former,  og  denne  komite’ s  innstilling  fore¬ 
ligger  nu  og  er  omsendt  til  de  enkelte  forfattere.  Jeg 
skulde  tro  at  praktisk  talt  alle  skolens  lærebøker  vil 
komme  til  å  være  i  overensstemmelse  med  komiteens 
forslag;  det  er  så  forsiktig  formet  og  så  moderat  at  det 
ikke  bør  vekke  større  motstand  på  noget  hold.  Når 
denne  måteholdne  fornorskning  blir  gjennemført  i  lære¬ 
bøkene,  er  der  all  grunn  til  å  tro  at  den  i  stor  ut¬ 
strekning  vil  danne  grunnlaget  for  sprogbehandlingen  i 
skolene.  Men  skjer  det,  da  blir  de  mange  voldsomme 
angrep  på  rettskrivningsreformen  for  en  vesentlig  del 
til  slag  i  luften;  for  en  stor  del  av  de  ting  som 
der  har  været  anket  mest  over,  er  ikke  tatt 
med  i  komiteens  forslag:  ikke  imperfektum  på 
■a  (kasta),  ikke  den  radikale  gjennemføring  av  tve- 

lydene,  ikke  hunkjønnsformen  på  —a  gjennemført  over 
hele  linjen,  o.  s.  v.  Det  som  foreslåes,  er  kort  og  godt 
en  mere  hjemlig,  mere  norsk  form  i  de  ordgrupper 
hvor  den  først  og  fremst  hører  hjemme  —  i  navn 
på  hjemlige  dyr  og  planter:  geit,  røiskatt,  leirfivel, 
gaukegras  o.  s.  v.;  hunkjønnsformen  innføres  i  ord  av 
denne  art:  geita,  soleia,  o.  s.  v.,  og  der  opstilles  ellers 
en  høist  forsiktig  frihet  i  en  del  ord  for  beslektede 
emner,  særlig  uttrykk  for  hjemlige  naturforhold  og  land¬ 
sens  liv  og  stell:  lia  ved  siden  av  lien,  budeia  — 
budeien  m.  fl.  Som  man  ser,  er  de  fantastiske  skildrin¬ 
ger  i  pressen  meget  langt  fra  virkeligheten,  således  som 
den  sannsynligvis  vil  arte  sig,  og  de  sterke  ord  om  „inn- 
førelse  av  et  tredje  sprog"  er  i  høieste  grad  misvi¬ 
sende. 

Man  har  sett  forferdende  skildringer  av  hvorledes 
de  arme  barns  lesebøker  skulde  komme  til  å  se  ut 
når  kjente  og  kjære  dikt  blev  omsatt  til  det  „nye 
riksmål",  —  når  f.  eks.  i  Bjørnsons  dikt:  „barnet  som 
leker  ved  stranden"  skulde  bli  omgjort  til:  „barnet  som 
leiker  ved  stranda"!  Det  er  mulig  at  enkelte  naive 
mennesker  tror  på  den  slags  historier;  og  gjør  de  det, 
er  det  rimelig  at  de  korser  sig.  Det  burde  være  over¬ 
flødig  å  fortelle  at  slikt  er  grepet  ut  av  luften,  —  at 
både  dikt  og  prosa  av  norske  forfattere  selvfølgelig 
blir  beholdt  i  sin  egen  sprogform. 

Det  har  været  nevnt  at  lesebøkene  på  skolens  for¬ 
skjellige  trin  bør  inneholde  et  passende  utvalg  av 
stykker  hvor  de  valgfrie  former  er  gjennemført  så  langt 
som  mulig.  Og  det  lar  sig  nok  gjøre;  i  de  norske 
folkeeventyr  har  man  et  sprogstoff  hvor  dette  lett  kan 
skje;  Asbjørnsen  legger  jo  en  stor  del  av  sagnene  og 
eventjmene  i  munnen  på  fortellere  av  folket,  så  de 
valgfrie  former  kan  brukes  helt  naturlig.  Selv  meget 

konservative  menn  har  hevdet  at  i  eventyrene  passer  de 
djervere,  helt  folkelige  former  svært  godt.  Nogen  har 
også  ment  at  en  meget  radikal  sprogform  skulde  kunne 
brukes  i  saga-oversettelser;  det  tror  jeg  dog  ikke. 
Sagaens  stil  kan  nok  på  mange  punkter  tillate  en  djer¬ 
vere  tone;  men  dette  er  ikke  noget  nytt. 

Den  „sprogtvang"  som  der  har  været  skrevet  så 
meget  om,  bør  ikke  skremme;  valgfrihet  skulde  dog 
ikke  bli  ensbetydende  med  tvang.  Selv  om  en  del  av 
skolens  lærebøker  gj  ennemfører  en  meget  moderat  bruk 
av  norsk  ordform  og  norsk  bøining  der  hvor  de  passer 
best,  øves  ikke  derved  nogen  tvang  likeoverfor  den 
som  ikke  vil  bruke  dem.  Der  vil  kreves  ikke  lite  takt 
og  lojalitet  av  skolens  folk;  men  vi  må  tro  at  de  vil 
vise  sunn  sans  og  stor  forsiktighet,  og  at  de  vil  undgå 
all  unødig  friksjon  mellem  skolen  og  hjemmene. 

Rettskrivningskomiteens  forslag  var  sterkt  radikalt, 
og  skarpt  formet,  og  det  var  ikke  uventet  at  det 
møtte  sterk  motstand.  Men  som  jeg  har  antydet  oven¬ 
for,  vil  dets  bærende  ideer  nu  kunne  føres  ut  i  livet  i 
en  lempelig  form,  som  burde  kunne  forsone  en  del  av 
motstanderne,  hvis  de  med  god  vilje  til  forståelse  stu¬ 
derer  de  prinsipper  som  reformen  er  bygget  over.  De 
tanker  og  de  krav  som  ligger  til  grunn  for  forslaget, 
kommer  vi  ikke  forbi.  Man  taler  nu  om  at  reformen 
bør  stanses.  Skulde  det  urimelige  hende  at  det  hele 
blev  stoppet  nu,  blev  det  bare  en  utsettelse.  Sett  fra 
det  sterkt  konservative  standpunkt  vilde  dette  ikke  i 
lengden  være  nogen  vinning;  kravet  vil  melde  sig  igjen, 
snarere  enn  nogen  av  motstanderne  tror,  og  da  visstnok 
i  en  meget  skarpere  form  enn  nu. 

Autorisera  av  KyrKje-  og  Under¬ 

Denne  brosjyre  er,  med  enkelte  tilføielser,  en  gjengivelse  av  to 
i  „Dagbladet“. 


